b'\n_START_ARTICLE_\nRyhm\xc3\xa4 (kansatiede)\n_START_PARAGRAPH_\nRyhm\xc3\xa4 on kansatieteess\xc3\xa4 noin 30\xe2\x80\x9350:n, enint\xc3\xa4\xc3\xa4n alle sadan, samansukuisen ihmisen joukko. Se on yleens\xc3\xa4 klaani tai laajennettu perhe. Joskus pygmien ja sanien kaltaisilla kiertelevill\xc3\xa4 mets\xc3\xa4st\xc3\xa4j\xc3\xa4-ker\xc3\xa4ilij\xc3\xb6ill\xc3\xa4 on ryhmiin perustuva yhteiskunta. Ryhm\xc3\xa4n j\xc3\xa4senet ovat yleens\xc3\xa4 tasa-arvoisia, mutta ryhm\xc3\xa4ss\xc3\xa4 saattaa olla erikoistunut \xc5\xa1amaani ja suurmies big man. Ryhm\xc3\xa4n k\xc3\xa4sitteen esitteli kulttuuriantropologi Elman Service, jonka mielest\xc3\xa4 ryhm\xc3\xa4 on pienin ihmisyhteis\xc3\xb6.\n_START_SECTION_\nRyhm\xc3\xa4\n_START_PARAGRAPH_\nKymmenien ihmisten nomadiset ryhm\xc3\xa4t el\xc3\xa4v\xc3\xa4t l\xc3\xa4hes aina mets\xc3\xa4styksell\xc3\xa4 ja luonnon antimien ker\xc3\xa4ilyll\xc3\xa4, ja niiss\xc3\xa4 vallitsee yleens\xc3\xa4 tasa-arvo. Ryhm\xc3\xa4ll\xc3\xa4 on monesti ep\xc3\xa4virallinen johto, joka voi olla vaikkapa kokenut mets\xc3\xa4st\xc3\xa4j\xc3\xa4, jonka neuvoja kuunnellaan, mutta jokainen ryhm\xc3\xa4n j\xc3\xa4sen tekee p\xc3\xa4\xc3\xa4t\xc3\xb6ksens\xc3\xa4 itse. Ryhm\xc3\xa4l\xc3\xa4iset kuuluvat samaan sukuun ja ovat k\xc3\xa4yt\xc3\xa4nn\xc3\xb6ss\xc3\xa4 suurperhe. Ryhm\xc3\xa4yhteiskunta syntyy niille seuduille, joilla ei kasva viljelykasveja tai ole suuria luonnonvarojen esimerkiksi riistan tai vesielueiden rannoilla alastettavia kalojen keskittymi\xc3\xa4. n\xc3\xa4in ihmisten on liikuttava jatkuvasti sy\xc3\xb6t\xc3\xa4vi\xc3\xa4 riistaa, kaloja, kasveja tms. etsien._NEWLINE__NEWLINE_Tasa-arvoisuus tarkoittaa l\xc3\xa4hinn\xc3\xa4 taloudellista tasa-arvoa, eri ryhm\xc3\xa4l\xc3\xa4isten arvovalta voi olla erilainen. "Johto" saattaa olla esimerkiksi joukko vanhimpia tai "big man", joka on hankkinut johtajuuden henkil\xc3\xb6kohtaisilla taidoillaan. Big manin asema ei periydy. P\xc3\xa4\xc3\xa4t\xc3\xb6kset vaativat silti yleens\xc3\xa4 kaikkien hyv\xc3\xa4ksynn\xc3\xa4n. Ryhm\xc3\xa4t ovat tavallisimpia harvaan asutuilla alueilla. Joidenkin tietojen mukaan yli 70 henkil\xc3\xb6n yksikk\xc3\xb6 hajoaa helposti sis\xc3\xa4isiin riitoihin. Ryhm\xc3\xa4 on etnisesti yhten\xc3\xa4inen._NEWLINE_Ryhm\xc3\xa4 on pieni, liikkuva ja muuttuva ihmisten muodostama joukko. Ryhm\xc3\xa4 voi olla hyvinkin lyhytik\xc3\xa4inen. Siihen tulee ja siit\xc3\xa4 l\xc3\xa4htee ihmisi\xc3\xa4. Siin\xc3\xa4 on vain v\xc3\xa4h\xc3\xa4n tai ei lainkaan kiinte\xc3\xa4n yhteiskunnan piirteit\xc3\xa4. Ryhm\xc3\xa4 ei synnyt\xc3\xa4 ruoka- tai muuta tarvikeylij\xc3\xa4\xc3\xa4m\xc3\xa4\xc3\xa4. Omaisuus jaetaan kaikkien kesken. Uskontoa pit\xc3\xa4v\xc3\xa4t yll\xc3\xa4 \xc5\xa1amaani ja muut ryhm\xc3\xa4n j\xc3\xa4senet. Ryhm\xc3\xa4ss\xc3\xa4 ei ole veroja, poliisia, lakia eik\xc3\xa4 armeijaakaan. Toisaalta vanhukset j\xc3\xa4tet\xc3\xa4\xc3\xa4n heitteille. Ruokaa voi toiselta ottaa kyselem\xc3\xa4tt\xc3\xa4, mutta k\xc3\xa4rsityt v\xc3\xa4\xc3\xa4ryydet saatetaan kostaa kenenk\xc3\xa4\xc3\xa4n puuttumatta asiaan. Big manin ja \xc5\xa1amaanin lis\xc3\xa4ksi ryhm\xc3\xa4ss\xc3\xa4 ei ole ammatillista tai muunlaista eriytymist\xc3\xa4 lukuun ottamatta sukupuoleen ja ik\xc3\xa4\xc3\xa4n pohjautuvaa ty\xc3\xb6njakoa. Suhteiden perusta ryhm\xc3\xa4ss\xc3\xa4 on sukulaisuus. Nykymaailmassa ryhm\xc3\xa4yhteis\xc3\xb6j\xc3\xa4 on muun muassa mbuti-pygmeill\xc3\xa4, saneilla ja joillain Australian aboriginaaleilla. Ryhm\xc3\xa4yhteis\xc3\xb6 on todenn\xc3\xa4k\xc3\xb6isesti alkuper\xc3\xa4isin inhimillisen yhteiskunnan muoto._NEWLINE_Ryhm\xc3\xa4ss\xc3\xa4 ei ole perinn\xc3\xb6llist\xc3\xa4 eik\xc3\xa4 oikein muutakaan johtajuutta, pysyv\xc3\xa4\xc3\xa4 asuinpaikka, maanjakoa, lakia, poliisia, sopimuksia, sosiaalista kerrostumista, byrokratiaa, vallan ja tiedon monopolia, lakia, asutuksen hierarkiaa, kleptokratiaa, ruoan tuotantoa viljelyll\xc3\xa4, ty\xc3\xb6njakoa, veroja, orjuutta, ylellisyystaveroita, julkisia rakennuksia ja lukutaitoa, joista monet ovat aikain joillekin mutkikkaammille yhteiskunnille ominaisia._NEWLINE_Ryhmi\xc3\xa4 on pygmeill\xc3\xa4, bushmanneilla, Australian aboriginaaleilla, inuiteilla,  ja pohjois-Amerikan niukkaluonnonvaraisten slueiden, esimerkiksi Tulimaan ja Pohjois-Amerikan pohjoisten metsien  intiaanit ja uuden-guinean fayt.\n_START_SECTION_\nPygmien ryhm\xc3\xa4t\n_START_PARAGRAPH_\nPygmeist\xc3\xa4 akat, bakat ja mbutit el\xc3\xa4v\xc3\xa4t pienryhmiss\xc3\xa4, joissa on monta toisilleen sukua olevaa perhett\xc3\xa4. Perheet ryhmittyv\xc3\xa4t, koska suurriistan mets\xc3\xa4stys onnistuu vain ryhmin\xc3\xa4. T\xc3\xa4ll\xc3\xb6in leireiss\xc3\xa4 on alle 50 ihmist\xc3\xa4. Ryhmien koko muuttu jatkuvasti, kun perheet vierailevat sukulaistensa luona. Perheet asuvat toistaan erill\xc3\xa4\xc3\xa4n majoissaan. Ryhmiss\xc3\xa4 kunnioitetaan vanhinta miest\xc3\xa4, joka on ryhm\xc3\xa4l\xc3\xa4isten is\xc3\xa4, eno tai muu sellainen, joka ei kuitenkaan koskaan k\xc3\xa4ske ket\xc3\xa4\xc3\xa4n. Riitoja ratkaistaan puhumalla, ihmisten l\xc3\xa4htemisell\xc3\xa4 joksikin aikaa pois ryhm\xc3\xa4st\xc3\xa4 tai rituaalien avulla. Omaisuus jaetaan kaikkien kesken. Yksiavioisuus vallitsee, miehet ja naiset ovat suunnillaan tasa-arvoisia. Silti ty\xc3\xb6njakoa on, esim naiset ker\xc3\xa4\xc3\xa4v\xc3\xa4t kasviravinnon, esim sy\xc3\xb6t\xc3\xa4v\xc3\xa4t lehdet, jamssin ja sienet. Miehet mets\xc3\xa4st\xc3\xa4v\xc3\xa4t. Mets\xc3\xa4stysmenetelm\xc3\xa4 riippuu muun muassa riistasta, vuodenajasta ja ryhm\xc3\xa4n koosta. Suurnis\xc3\xa4kk\xc3\xa4it\xc3\xa4, muun muassa norsuja, mets\xc3\xa4stet\xc3\xa4\xc3\xa4n sadekaudella keih\xc3\xa4in aseistautunein miesryhmin. Ajomets\xc3\xa4styksess\xc3\xa4 monen leirin miehet, naiset ja lapset ajavat muun muassa piikkisikoja mets\xc3\xa4\xc3\xa4n levitettyihin verkkoihin. Ajomets\xc3\xa4stykseen liittyv\xc3\xa4t t\xc3\xa4rkeimm\xc3\xa4t uskonnolliset menot ja avioliittojen solmiminen. Yksin liikkuvat miehet mets\xc3\xa4st\xc3\xa4v\xc3\xa4t apinoita. Leirit siirret\xc3\xa4\xc3\xa4n joskus suuren asuinalueen toiseen osaan. Mbutien ryhm\xc3\xa4 jakautuu, jos sen koko on yli 7\xe2\x80\x9314 perhett\xc3\xa4.\n_START_SECTION_\nHeimo ja ryhm\xc3\xa4\n_START_PARAGRAPH_\nHeimo on ryhm\xc3\xa4\xc3\xa4 suurempi, ja siin\xc3\xa4 on yleens\xc3\xa4 jonkinlainen johto toisin kuin ryhm\xc3\xa4ss\xc3\xa4. Monet heimot koostuvat ryhmist\xc3\xa4, esim ojibwa-intiaanit. Heimot ovat yleens\xc3\xa4 ryhm\xc3\xa4\xc3\xa4 pitk\xc3\xa4ik\xc3\xa4isempi\xc3\xa4.\n_START_SECTION_\nMakroryhm\xc3\xa4 ja mikroryhm\xc3\xa4\n_START_PARAGRAPH_\nMikroryhm\xc3\xa4 vastaa yht\xc3\xa4 perhett\xc3\xa4 ja makroryhm\xc3\xa4 ryhm\xc3\xa4\xc3\xa4. N\xc3\xa4in makroryhm\xc3\xa4 koostuu mikroryhmist\xc3\xa4. Toisin sanoen ryhm\xc3\xa4 koostuu perheist\xc3\xa4. Monesti makroryhm\xc3\xa4 hajoaa tiettyin\xc3\xa4 vuodenaikoina mikroryhmiksi. T\xc3\xa4m\xc3\xa4 tarkoittaa sit\xc3\xa4, ett\xc3\xa4 ryhm\xc3\xa4 hajaantuu perheiksi esimerkiksi mets\xc3\xa4st\xc3\xa4m\xc3\xa4\xc3\xa4n.'